***Mord på Orientekspressen*** (originaltittel: *Murder on the Orient Express*) er en britisk kriminalfilm fra 1974 om den kjente detektivskikkelsen Hercule Poirot. Filmen er regissert av Sidney Lumet og basert på Agatha Christie kriminalroman med samme tittel fra 1934. Hovedrollen som Hercule Poirot spilles av Albert Finney. Andre sentrale roller spilles av Lauren Bacall, Sean Connery, Ingrid Bergman, Michael York, Vanessa Redgrave, Jacqueline Bisset, Richard Widmark og John Gielgud. Handlingen er satt til 1930-årene ombord på Orientekspressen.

Filmen ble i 1975 tildelt en Oscar (Ingrid Bergman for «beste kvinnelige birolle») og ble nominert i ytterligere fem kategorier. Den ble samme år tildelt tre BAFTA-priser (John Gielgud, Ingrid Bergman og Richard Rodney Bennett).

Handling
--------

Vinteren 1935. 14 mennesker reiser med «wagon lits» på Orientekspressen fra Istanbul til Calais. Detektiven Hercule Poirot er også med. På toget blir han kjent med den rike amerikaneren Ratchett som ber ham bli sin livvakt da han føler seg truet. Poirot avslår imidlertid tilbudet. Mannen blir senere drept mens toget blir stående i et pass på grunn av snø. Det viser seg at den døde er blitt myrdet med tolv knivstikk, til tross for at kupéen var låst. Poirot må løse mysteriet raskt, før uværet avtar og gruppen oppløses. Dette viser seg vanskeligere enn først antatt da det fremkommer at det er mange på toget som kunne hatt motiv for å drepe vedkommende.

Om filmen
---------

*Mord på Orientekspressen* ble meget godt mottatt av filmkritikerne og har fått så mye som 95 % på Rotten Tomatoes. Den kjente amerikanske filmanmelderen Roger Ebert gav den tre av fire stjerner.

Filmen spilte inn $27,6 millioner på amerikanske kinoer.

Den ble innspilt på ulike steder i Frankrike.

Albert Finney var egentlig tredjevalg til hovedrollen som Poirot. Alec Guinness og Paul Scofield ble tilbudt den før ham, men takket nei. Finney, som var 38 år da filmen ble innspilt, måtte sminkes kraftig slik at han fremsto 15-20 år eldre enn det han var.

### Priser

Ingrid Bergman vant en Oscar i klassen «beste kvinnelige birolle» for sin innsats. Den ble nominert i ytterligere fem Oscar-kategorier. Den ble tildelt tre BAFTA-priser; John Gielgud for «beste mannlige birolle», Ingrid Bergman for «beste kvinnelige birolle» og Richard Rodney Bennett for «musikken»). Den ble også tildelt tre priser av Evening Standard British Film Awards (Sidney Lumet for «beste film», Albert Finney for «beste mannlige skuespiller» og Wendy Hiller for «beste skuespillerinne»). Filmens manusforfatter, Paul Dehn, ble tildelt en pris av Writers' Guild of Great Britain Award for sitt arbeid på filmen.

I rollene
---------

* Albert Finney – Hercule Poirot
* Lauren Bacall – Mrs. Harriet Belinda Hubbard, en eldre, snakkesalig amerikansk sosietetsdame
* Sean Connery – Colonel Arbuthnott, en britisk offiser på vei hjem til England fra India
* Ingrid Bergman – Greta Ohlsson, en svensk misjonær på vei hjem til Europa fra Afrika
* Michael York – Count Rudolf Andrenyi, ungarsk diplomat og aristokrat
* Vanessa Redgrave – Mary Debenham, en ung britisk kvinne
* Jacqueline Bisset – Countess Elena Andrenyi, den ungarske diplomatens kone
* Richard Widmark – Mr. Ratchett
* John Gielgud – Edward Beddoes, britisk tjener
* Anthony Perkins – Hector McQueen, en ung mann fra USA
* Martin Balsam – Bianchi
* Rachel Roberts – Hildegarde Schmidt, en tysk kvinne og tjenerinne til Princess Dragomiroff
* Wendy Hiller – Princess Dragomiroff, en eldre russisk kongelig
* Denis Quilley – Antonio (Tony) Foscarelli, amerikansk bilselger
* Colin Blakely – Cyrus B. «Dick» Hardman
* Jean-Pierre Cassel – Pierre Michel, konduktør på sovevognen
* George Coulouris – Dr. Constantine

Referanser
----------

1. 1 2  IMDb awards
2. ↑  Bergman, Ingrid (1981). *Ingrid Bergman. Mitt liv*. Oslo: Aschehoug. ISBN 8203105475.
3. ↑  «Murder on the Orient Express». *Rotten Tomatoes* **(engelsk)**. Besøkt 13. april 2017.
4. ↑  «Roger Ebert - Murder on the Orient Express». Arkivert fra originalen 13. januar 2012. Besøkt 1. april 2010.
5. ↑
6. ↑

Eksterne lenker
---------------

* (en) *Mord på Orientekspressen* på Internet Movie Database Rediger på Wikidata

* (no) *Mord på Orientekspressen* hos Filmfront Rediger på Wikidata

* (no) *Mord på Orientekspressen* på NRK TV Rediger på Wikidata

* (sv) *Mord på Orientekspressen* i Svensk Filmdatabas Rediger på Wikidata

* (da) *Mord på Orientekspressen* i Danmark Nationale Filminstitut Rediger på Wikidata

* (en) *Mord på Orientekspressen* på AllMovie Rediger på Wikidata

* (fr) *Mord på Orientekspressen* på Allociné Rediger på Wikidata

* (nl) *Mord på Orientekspressen* på MovieMeter Rediger på Wikidata

* (en) *Mord på Orientekspressen* på Turner Classic Movies Rediger på Wikidata

* (en) *Mord på Orientekspressen* på American Film Institute Rediger på Wikidata
* Filmtrailer

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |